Geseran uvular bersuara

ialah sejenis bunyi konsonan yang terdapat dalam sebilangan bahasa lisan, dilambangkan oleh aksara  dalam Abjad Fonetik Antarabangsa (IPA) dan R dalam X-SAMPA. Konsonan ini ialah salah satu daripada bunyi "R gutural" yang ditemui dalam bahasa-bahasa Eropah. Sesetengah penutur bahasa Melayu mungkin mampu berupaya menghasil bunyi ini hasil pembiasaan terhadap sebutan huruf ﻍ  ghain yang digunakan dalam bahasa Arab.

Memandangkan aksara IPA-nya dikongsi oleh geseran dan malaran tak geser uvular, oleh itu geserannya boleh dinyatakan dengan membubuh tanda uptack, iaitu ; manakala malaran tak gesernya pula dinyatakan dengan membubuh downtack, iaitu . 

Ciri-ciri
Ciri-ciri :

 Cara artikulasinya adalah geseran, iaitu dihasilkan dengan menjerut aliran udara melalui saluran sempit di daerah artikulasinya.
 Daerah artikulasinya adalah uvular, iaitu disebut dengan belakang lidah (dorsum) menyentuh atau menghampiri anak tekak (uvula).
 Jenis pembunyiannya adalah bersuara, iaitu pita vokal bergelar ketika penyebutan.
 Ini ialah satu konsonan lisan, iaitu udara dibenarkan keluar melalui mulut.
 Ini ialah satu konsonan tengah, iaitu dihasilkan dengan membenarkan arus udara mengalir melalui tengah lidah dan bukan sisinya.
 Mekanisme arus udaranya adalah egresif pulmonik, iaitu disebut dengan menolak udara keluar dari paru-paru melalui saluran vokal, dan bukannya dari glotis atau mulut.

Rujukan

Uvular bersuara
Uvular
Kategori:Konsonan uvular